**Элен Антаніядзіс-Бібіку** (фр.: Hélène Antoniadis-Bibicou,грэч. Ελένη Αντωνιάδη - Μπιμπίκου, нар. 21 ліпеня 1923, Афіны, Каралеўства Грэцыя — 13 чэрвеня 2017, Афіны, Грэцыя) — французская даследчыца, гісторык-візантыніст. Член Comité français des études byzantines (CFEB).

Біяграфія
---------

Нарадзілася 21 ліпеня 1923 года ў Афінах.

Падчас дыктатуры Метаксаса ўступіла ў Федэрацыю камуністычнай моладзі Грэцыі (OKNE), маладзёжную арганізацыю Камуністычнай партыі Грэцыі. Падчас акупацыі Грэцыі краінамі «восі» ўступіла ў Нацыянальна-вызваленчы фронт Грэцыі (ΕΑΜ). Была адной з заснавальніц пірэйскай арганізацыі Адзінай усегрэчаскай арганізацыі моладзі (ΕΠΟΝ). Пісала ў падпольнай газеце Νέα Γενιά.

У 1945 годзе скончыла Афінскі ўніверсітэт, дзе вучылася на кафедры гісторыі і археалогіі і сустрэлася з візантыстам Дыянісіясам Закіцінасам.

Пасля заканчэння Другой сусветнай вайны ўдзельнічала ў стварэнні Французска-грэчаскага студэнцкага саюза (*Union Franco-Hellénique des Jeunes*). Атрымала пры падтрымцы элініста Актавія Мерлье, дырэктара Французскага інстытута ў Афінах (IFG) стыпендыю французскага ўрада, якая дазволіла ёй бегчы ад Грамадзянскай вайны ў Грэцыі і пасяліцца ў Парыжы у 1947 годзе.

У 1951 годзе, будучы студэнткай IV-ай секцыі (філалагічных і гістарычных навук) Практычнай школы вышэйшых даследаванняў (EPHE), ўступіла ў Нацыянальны цэнтр навуковых даследаванняў (CNRS). З 1955 года наведвала семінары візантыніста Поля Лемерля разам з грэкамі Нікасам Звараносам і Элені Глікадзі-Арвелер. Затым далучылася да знакамітай VI-й секцыі (эканамічных і сацыяльных навук) EPHE гісторыка Фернана Бродэля (з 1975 года — Вышэйшая школа сацыяльных навук, EHESS), якая аказала на яе вялікі ўплыў. З 1965 года на працягу 30 гадоў вяла семінар «Эканамічная і сацыяльная гісторыя Візантыі і сучаснай Грэцыі» (*Histoire économique et sociale de Byzance et de la Grèce moderne*).

Вывучала ваенныя канфлікты з удзелам візантыйскага флоту, асаблівую ўвагу пры гэтым надаючы яго развіццю і імператарскай палітыцы ў дачыненні да флоту.

У 1963 годзе апублікавала манаграфію *Recherches sur les douanes à Byzance* у серыі Cahiers des Annales пра візантыйскія мытні і мытныя зборы. Прыцягнула пячаткі для аднаўлення гісторыі візантыйскіх мытняў і гандлю.

Прыняла ўдзел у першым двухбаковым франка-савецкім калоквіуме па праблемах візантыназнаўства 5—6 лістапада 1979 года ў Парыжы.

У перыяд дыктатуры «чорных палкоўнікаў» абіраецца генеральным сакратаром руху «Грэка-французскага руху За свабодную Грэцыю» (*Mouvement gréco-français pour une Grèce libre*), які ўзначальвае Ралан Дзюма.

Муж — Антуан Антаніядзіс (*Antoine Antoniadis*, Αντώνης Αντωνιάδης) быў парыжскім карэспандэнтам «Рызаспастыс», афінскай штодзённай газеты Камуністычнай партыі Грэцыі. Пасля яго смерці ў 1983 годзе, Элен Антаніядзіс-Бібіку стала парыжскім карэспандэнтам «Рызаспастыс» да 1991 года.

Памерла ў Афінах 13 чэрвеня 2017 года ва ўзросце 93 гадоў. Пахавана на могілках Заграфу (Νεκροταφείο Ζωγράφου) ў Заграфосе у суботу, 17 чэрвеня 2017 года.

Зноскі
------

1. ↑  *Bibliothèque nationale de France* Elénī Mpimpíkou-Antōniádī // data.bnf.fr: платформа адкрытых даных — 2011.<a href='https://wikidata.org/wiki/Track:Q19938912'></a><a href='https://wikidata.org/wiki/Track:Q54837'></a><a href='https://wikidata.org/wiki/Track:Q193563'></a>
2. 1 2 3 4 5  *Delouis, Olivier*. Hélène Antoniadis-Bibicou (1923-2017) (фр.).  Comité français des études byzantines (CFEB) (26 ліпеня 2017). Архівавана з першакрыніцы 11 красавіка 2020. Праверана 11 красавіка 2020.
3. ↑  *Bibicou, Hélène* Problèmes de la marine byzantine(фр.) // *Annales. Economies, sociétés, civilisations. 13ᵉ année*. — 1958. — № 2. — С. 327-338. Архівавана з першакрыніцы 5 мая 2022.
4. ↑  *Коноводов Илья Витальевич* Монастырский флот в системе материального обеспечения византийских монастырей x–XII вв. // *Известия ВГПУ*. — 2013. — № 3 (78). Архівавана з першакрыніцы 5 мая 2022.
5. ↑  *Antoniadis-Bibicou, Hélène.* Recherches sur les douanes à Byzance : I' « octava », le « kommerkion » et les commerciaires, (Cahier des Annales, n° 20). — Paris, 1963. — P. 164. — 293 p. — (Cahier des Annales, n° 20).
6. ↑  *Lemerle, Paul* Reviewed Work: Recherches sur les douanes à Byzance : I' « octava », le « kommerkion » et les commerciaires, (Cahier des Annales, n° 20) by Hélène Antoniadis-Bibicou(фр.) // *Revue Historique*. — 1964. — Т. CCXXXII. — № 1. — С. 225-231. Архівавана з першакрыніцы 5 мая 2022.
7. ↑  *Каждан А. П.* Аннотация: V. Laurent. Le Corpus des sceaux de l’Empire byzantin, t. V: L’Église, I: L’Église de Constantinople, A: Hiérarchie. Paris, 1963. — 1964. — Т. 25 (50). — С. 267—269. Архівавана з першакрыніцы 24 сакавіка 2022.
8. ↑  *Каждан А. П.* Аннотация: V. Laurent. Le Corpus des sceaux de l’Empire byzantin, t. V: L’Église, I: L’Église de Constantinople, A: Hiérarchie. Paris, 1963 // *Византийский временник*. — 1968. — Т. XXVIII. — С. 300. Архівавана з першакрыніцы 26 сакавіка 2022.
9. ↑  Франко-советский коллоквиум по проблемам византиноведения в Париже // *Византийский временник*. — 1981. — Т. 42. — С. 244. Архівавана з першакрыніцы 2 сакавіка 2021.

|  |  |  |  |
| --- | --- | --- | --- |
| ⚙️  | 

| Нарматыўны кантроль |
| --- |
| BAV: ADV12078234 · BNF: 12315485p · GND: 124047343 · ISNI: 0000 0000 6155 3064 · LCCN: n90638453 · NLG: 25021 · NTA: 082040613 · LIBRIS: 175825 · SUDOC: 032051336 · VIAF: 79090668 |

 |